Tomentgaurotes

Tomentgaurotes er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore, nokså brede, halvmatte, brune til svarte trebukker. Oversiden er mer eller mindre tett kledt med korte, lyse hår. Antennene er nokså tynne og rundt halvparten så lange som kroppen. Pronotum er klokkeformet, bredere enn langt. Dekkvingene er avsmalnende bakover, beina middels lange med litt fortykkede lår.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten ser ut til å være endemisk for Mexico.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 eller Rhagiini
 Slekten Tomentgaurotes Podany, 1962
 Tomentgaurotes batesi (Aurivillius, 1912)
 Tomentgaurotes maculosus (Bates, 1885)
 Tomentgaurotes multiguttatus (Bates, 1892)
 Tomentgaurotes ochropus (Bates, 1880)
 Tomentgaurotes plumbea Chemsak & Linsley, 1963

Kilder 
 Cerambycidae of the World - Lepturini

Eksterne lenker 
 
 
 Bildegalleri 

Lepturinae
Biller formelt beskrevet i 1962
Mexicos insekter
Dyr formelt beskrevet av Čenek Podaný